
RAZPIS ZA PROSTO DELOVNO MESTO - KANDIDAT ZA GASILCA (M/Ž)

Poklicna gasilska enota Celje objavlja prosto delovno mesto Kandidat za gasilca (M/Ž).
Razpis se objavlja na podlagi ugotovljenih kadrovskih potreb Poklicne gasilske enote Celje ter v skladu s Pravilnikom o notranji organizaciji in sistemizaciji delovnih mest v Poklicni gasilski enoti Celje.
	Število prostih delovnih mest
	do vključno 3

	Delovno mesto
	Kandidat za gasilca (M/Ž)

	Rok za prijavo
	8 dni od objave razpisa



1. POGOJI ZA ZASEDBO DELOVNEGA MESTA
Kandidat mora izpolnjevati naslednje zahtevane pogoje in o izpolnjevanju pogojev predložiti ustrezna dokazila:
· dosežena najmanj srednja izobrazba oziroma srednja strokovna izobrazba, ki je po zakonu, ki ureja slovensko ogrodje kvalifikacij, uvrščena v 5. raven slovenskega ogrodja kvalifikacij;
· polnoletnost;
· da ni v kazenskem postopku oziroma da ni bil pravnomočno obsojen za kaznivo dejanje zoper življenje, telo in premoženje;
· osnovno znanje za delo z računalnikom;
· opravljen vozniški izpit najmanj B - kategorije;
· psihofizična in zdravstvena sposobnost za opravljanje dela poklicnega gasilca.

2. ZAŽELENA MERILA
Prednost pri izbiri bodo imeli kandidati, ki bodo izpolnjevali tudi naslednja zaželena merila:
· opravljen vozniški izpit C - in E - kategorije;
· opravljen izpit za voditelja čolna;
· usposobljenost za reševanje iz vode pri Upravi Republike Slovenije za zaščito in reševanje – program E;
· pridobljene operativne specialnosti pri Gasilski zvezi Slovenije.

3. IZBIRNI POSTOPEK
Kandidati, ki bodo izpolnjevali zahtevane pogoje, bodo opravljali preizkus fizičnih sposobnosti, ki lahko poteka v več fazah oziroma v skladu z internim postopkom izbiranja kandidatov Poklicne gasilske enote Celje. 

Več informacij o poteku izbirnega postopka je na voljo na spletni strani Poklicne gasilske enote Celje, v poglavju »Operativa«, podpoglavje »Kako postati poklicni gasilec« na povezavi: https://www.pge-celje.si/novice/kako-postati-poklicni-gasilec/.

Izbrani kandidat bo napoten na zdravniški pregled po programu za gasilca, kjer mora pridobiti zdravniško spričevalo o izpolnjevanju posebnih zdravstvenih zahtev za navedeno delovno mesto.

Izbirni postopek se zaključi s prejemom zadnjega zdravniškega spričevala kandidata, ki je vključen v izbirni postopek in je predviden za izbiro. Kandidati bodo o izbiri pisno obveščeni v osmih dneh po zaključku izbirnega postopka.

4. ZAPOSLITEV IN USPOSABLJANJE
Z izbranim kandidatom bo zaradi strokovnega usposabljanja v Gasilski šoli v Izobraževalnem centru za zaščito in reševanje Ig sklenjeno delovno razmerje za določen čas 12 mesecev z možnostjo podaljšanja pogodbe o zaposlitvi za nedoločen čas, v skladu z veljavnimi predpisi in potrebami delodajalca.

5. DELOVNE NALOGE
· usposabljanje za opravljanje nalog poklicnega gasilca;
· sodelovanje na gasilskih intervencijah z namenom spoznavanja operativnega dela gasilcev;
· usposabljanje za opravljanje enostavnih del s področja protipožarne preventive;
· seznanjanje s funkcijami, nalogami in načinom delovanja gasilske enote ob požarih, naravnih in drugih nesrečah, izrednih razmerah in v vojni;
· usposabljanje za delo z gasilsko tehniko;
· opravljanje posameznih nalog gasilca pod nadzorom;
· pridobivanje kondicijske sposobnosti za uspešno opravljanje nalog;
· izvajanje varnostnih in samozaščitnih ukrepov ter ukrepov iz varstva pri delu;
· opravljanje nalog osnovnega poklica pri vzdrževanju naprav, opreme, objektov gasilskega doma in okolice;
· opravljanje drugih del po nalogu nadrejenega.

6. DELOVNI ČAS
Delo poteka v turnusu. 

Delovni čas se organizira v skladu z veljavnimi predpisi, kolektivno pogodbo in internimi akti Poklicne gasilske enote Celje. Pri delu v turnusu se delo opravlja v dnevnih in nočnih izmenah.

7. PLAČA IN DODATKI
Plača in druge pravice iz delovnega razmerja se določijo v skladu z veljavnimi predpisi, kolektivnimi pogodbami, plačnim sistemom za javni sektor ter akti Poklicne gasilske enote Celje.

Osnovna začetna plača je 1.466,69 EUR bruto, izhodiščni plačni razred delovnega mesta je 6.
Tarifni razred je V.

Glede na razporeditev delovnega časa in dejansko opravljeno delo je kandidat lahko upravičen do dodatkov, ki pripadajo za izmensko oziroma turnusno delo, delo ponoči, delo v nedeljo, delo na dela prost dan, delo preko polnega delovnega časa ter drugih dodatkov v skladu z veljavnimi predpisi.

8. PRIJAVA NA RAZPIS
Kandidati naj pisno prijavo z dokazili o izpolnjevanju zahtevanih pogojev, življenjepisom ter Izjavo o soglasju za zbiranje in obdelavo osebnih podatkov in Izjavo o soglasju za preizkus prisotnosti alkohola, drog ali drugih prepovedanih substanc pošljejo v osmih dneh od objave razpisa v zaprti kuverti s pripisom »Razpis za delovno mesto Kandidat za gasilca (M/Ž)« na naslov:
POKLICNA GASILSKA ENOTA CELJE
Dečkova cesta 36
3000 Celje
Obrazca izjav sta kandidatom na voljo na spletni strani Poklicne gasilske enote Celje.
Nepravočasne ali nepopolne prijave se obravnavajo v skladu z veljavnimi predpisi in internimi pravili delodajalca.

9. ROK ZA PRIJAVO
Rok za prijavo je osem dni od objave razpisa. Za pravočasno se šteje prijava, ki je najkasneje zadnji dan roka oddana na pošto oziroma osebno vložena pri delodajalcu.

10. KONTAKT
Kontaktna oseba za morebitne dodatne informacije:
Sabina Šelekar
Poklicna gasilska enota Celje
E-mail: info@pge-celje.si
Tel.: 03 428 09 03







11. VARSTVO OSEBNIH PODATKOV
Osebni podatki kandidatov se bodo obdelovali za namen izvedbe postopka zaposlitve v skladu z veljavnimi predpisi s področja varstva osebnih podatkov in delovnih razmerij ter na podlagi podanih soglasij oziroma druge ustrezne pravne podlage.
Opomba: Uporabljeni izrazi, zapisani v slovnični obliki moškega spola, so uporabljeni kot nevtralni za moške in ženske.

                       
                                                                                                 Boris ŽNIDARKO
                                                                                                direktor - poveljnik

